99. szám

2010. decemberHÍRLEVÉLA Magyar–Japán Baráti Társaság tájékoztatója

Az Akasaka Prince Hotel karácsonyi kivilágítása (Tokió)

TARTALOM:
Hírek, információk …..……………………….………………………………………….. 2Ősszel történt ………….…………………………………………………………………. 3
Téli Programok …………………………………………………………………………… 8
Helyi csoportjaink életéből …………………………………………………………….. 9
Haiku, információk az MJBT-ről ………………………….……………………… 15-16

1

99. szám

2010. december

Hírek, információk
MJBT – Tagdíjfizetés – a Tagdíj megváltozott!
Kérjük minden kedves Tagunkat, hogy lehetőleg banki átutalással az alábbi
bankszámlaszámra vagy ha ez nem lehetséges, akkor a mellékelt sárga
csekken fizesse be 2011. évi tagdíját. 2010. évi Közgyűlésünk döntéseértelmében a tagdíj dolgozóknak: 3000 Ft. Diákoknak és nyugdíjasoknak: 1500
Ft. A Magyar-Japán Baráti Társaság számlaszáma: OTP 11705008-20108715
Folytatni kívánjuk azt a gyakorlatot, hogy aki 3 évig nem fizet tagdíjat, töröljük
a tagok sorából.
Vadadi Kornél, gazdasági vezető, Bassa Zoltán főtitkár

Magyar siker Japánban!
Lukácsi László üvegművész Aranyérmet nyert a Kanazawai nemzetközi ÜvegKiállításon, amelyen 39 ország 470 alkotója közül érdemelte ki a fődíj utáni
legnagyobb kitüntetést rétegezett, legyező formájú alkotásával. Részletesbeszámoló: http://artportal.hu/aktualis/hirek/lukacsi_laszlo_aranyermes_japanban

299. szám

2010. decemberŐsszel történt
Manabiai
November 17-i budapesti klubunkban Száyer Ildikó a Károli Gáspár Református
Egyetem idén végzett angol-japán szakos volt diákja tartott előadást a manabiai
tanulási kultúra elméletéről és tapasztalatairól. A Nishikawa Jun professzor neve
fémjelezte manabiai az együttműködés képességén alapszik, amely Nishikawa
szerint olyan emberi képesség, amelyet nem szükséges tanítani, elég az akadályokat
elgördíteni előle ahhoz, hogy felszínre kerüljön. A tanár a tanulás célját tűzi ki, azértékelés módját tervezi meg és engedi a diákokat szabadon együttűködni. A
manabiai alkalmas az egy csoporton belüli különböző képességű, felkészültségű,hátterű diákok egyszerre történő tanítására, javítja az emberi kapcsolatokat(tolerancia, segítségnyújtás és segítségkérés). Száyer Ildikó maga is megkísérelte
létrehozni a manabiai tanulási kultúrát egy magyarországi középiskolai osztályban. A
diákok alapvetően pozitívan fogadták a szabadabb tanórai légkört, bár aszámonkérés természetesen továbbra sem volt a legnépszerűbb mozanata azórának. Magyarországon Wakai Seiji a Károli Gáspár Egyetem japán tanára isfoglalkozik a manabiai tanulási kultúrával.
További információk:
www.iamjun.com (Nishikawa Jun weboldala)
http://manabiai.g.hatena.ne.jp

Japán Napok a Vásárcsarnokban: 2010. november 25-27.
Idén már második alkalommal került megrendezésre a budapesti Fővám téri
Vásárcsarnokban a Japán Nemzeti Napok nevű országbemutató program. A fővárosi
önkormányzat Csarnok és Piac Igazgatósága által szervezett esemény fő célja "aNagycsarnok, mint központi piac és idegenforgalmi látványosság népszerűsítése"valamint az idegenforgalom fellendítése volt. Más programok mellett november 27-én
ikebana bemutatót láthattak az érdeklődők a J-CAT önkéntese jóvoltából. 11 órától
pedig kimonó bemutatót tartott az MJBT önkéntese, Aoki Tomiko asszony. 12 órától
a japán gyerekek dobzenekara játszott. A Japán Napok védnöke a Magyar-Japán
Baráti Társaság, a J-CAT és a Honda cég volt.

Ezer magyar haiku - könyvbemutató
2010. október 5-én az Alexandra Könyvesházban mutatták be a Napkút Kiadó
gondozásában megjelent Ezer magyar haiku c. antológiát, amelyet Vihar Juditgyűjtött, szerkesztett.
Megnyitó beszédet mondott Őexcellenciája Ito Tetsuo, Japán magyarországi
rendkívüli és meghatalmazott nagykövete.
Toni Piccini haikuiból olvasott fel.
Bakos Tünde kotón és Pócsik Viktor fuvolán játszott.
Papp János (szerző), Szondi György (kiadó) és Vihar Judit (a kötet szerkesztője, azelőszó-tanulmány írója) beszélgetett a gyűjteményről.

3

99. szám

2010. december

A válogatott haikukat Papp János színművész adta elő.
A rendezvény helyszínén Magyar szivárvány címmel Toni Piccini haiga-kiállítását isVihar Judit mutatta be.
Dr. Kiss Lászlóné ikebanái díszítették a rendezvényt.
A moderátor Nyakas Szilárd volt.
A rendezvényt szusi kóstoló zárta a Bambuszliget étterem jóvoltából.

Origami Világnapok
2010. október 24. - november 11.
Néhány éve a nemzetközi origamis világ kiemelten kezeli ezt a késő őszi időszakot,
melynek fő célja, hogy minél több emberhez eljuttassuk, bemutassuk ezt a művészeti
ágat.
Miért éppen ezek a dátumok?
Október 24: ezen a napon született Lillian Oppenheimer, az Amerikai Origami
Szövetség (OrigamiUSA) és az Angol Origami Szövetség (BOS) alapítója, akivilágszerte népszerűsítette az origamit és még 94 éves korában is tanult újmodelleket.
November 11: az origami napja Japánban, ahol a hajtogatott daru a béke
szimbóluma.
Az Origami Világnapok honlapját az Origami USA működteti. Itt gyűjtik az ünnephez
kapcsolódó nemzetközi rendezvényeket, ötleteket.
Idén először a Magyar Origami Kör és helyi szervezetei is nagyszabású
eseménysorozatot szerveztek országszerte.

499. szám

2010. december

Tíznél is több jelentős helyszínen, kis és nagyvárosokban, iskolákban és
bevásárlóközpontokban hajtogattunk együtt az érdeklődőkkel. Megtanítottuk ahagyományos daru hajtogatását. A több ezer darumodellt felfűztük és egy fővárosi
gyermekotthon és vidéki kórházak gyermekosztályainak díszítésére ajánlottuk fel.

Az ünnep kapcsán Szekszárd főterén megsétáltattuk a MiMi nevű 128.000!!! lábú
origami állatkánkat is, mely 2005-ben Guiness rekorder volt.
Villányi Mariann“Közel s Távol” konferencia
Immár második alkalommal szerveztték meg november 26-27-én az ELTE és Károli
orientalista szakon tanuló hallgatóinak konferenciáját a Ménesi úti kollégiumban (Bp.
XI. Ménesi út 12.), “Közel s Távol" címmel a Hallgatói Önkormányzat.
Az elhangzott előadások:Szabolcs Gergely: A japán császár alakja a II. világháborúban
Doma Petra: Szadajakko és hatása Európában
Lázár Marianna: Ecsettel festett történelem - az ázsiai sírkamrák
freskóiról ( nálunk már tartott előadást nagy sikerrel)
Csoma Gergely: A Silla Királyság szerepe a koreai történelemben
Dénes Mirjam: Japán műtárgyak kiállításokon a 20. század elején
Csalló Edina: Az írott japán irodalmi nyelv változásai Mori Ógaiműveinek tükrében
Jámbor Alíz Laura: Kafka a tengerparton (Murakami Haruki)
Hanák János: A japán Bibliában megjelenő "lélek" kifejezések

599. szám

2010. december

A Japán Alapítvány Magyar Nyelvű Haiku Pályázatának
díjazottjai
2010
Téma: Nyár
Mindenekelőtt a Japán Alapítvány Budapesti Irodája és a zsűri tagjai szeretnék
megköszönni a részvételt mindazoknak, akik a „Nyár” témakörben haikut küldtek bepályázatunkra. Célunk az volt, hogy felkeltsük az érdeklődést a haiku műfaja iránt,
ami sikerült is, mert a négy kategóriában több mint 300 pályamű érkezett be. Az
elbírálás során azokat a műveket részesítettük előnyben, amelyekben szerzőik anyárról szóltak, betartották az 5–7–5 szótag szabályát és eredeti gondolataikkal
gazdagították a haiku műfaját. Sokan készítettek tájleíró költeményt, demegfeledkeztek az erre a versre oly jellemző meglepő fordulatról. Sokan díszítették
sorvégi rímmel költeményüket, amely a haikunak nem sajátja. Úgy érezzük, hogy
mindenki nyertesnek tekinthető, aki részt vett a pályázaton, mert így alkalma volt
közelebbről is megismerkedni ezzel a japán műfajjal és azt reméljük, hogy ezek után
még nagyobb szakértelemmel és költői ihletettséggel fognak haikut írni. További sok
sikert kívánunk!

1. Kategória (középiskolai diák):

2. Kategória (egyetemista):

I. díjPataki Patrícia Andrea, Páty

I. díjOláh Gergely, Budapest

Nyári Hajnal. Hűsszisszenés; szinte látom,a fű mint serken.

A réten
Bohókás szellő
szalma apró pálcáittűzi hajadba

II. díj
Nagy Ulla, Szombathely

II. díj
Turi Emese, Sály

Táncoló keszeg
kristályvízű tóban
horogra szédül

PIRKADAT
Hajnali csöndben
csacsogó pacsirtaraj.
Én még aludnék.

III. díj
Keserű Péter Ferenc, Telki
Augusztus vége,
hullámzik a Balaton.
Nem megyek haza!

III. díj
Bodonovits Regina, Szentes
Nyár Velemben
Egy maréknyi port
kap dfel az útról a szél:
Tündérszárny lebben.

699. szám

2010. december
3. Kategória (felnőtt):4. Kategória (hivatásos):I. díjBozsoky Erika, Kemence

I. díjSzlukovényi Katalin, Budapest

Tücsök költözött
szobám sarkába, mától
ketten virrasztunk.

Kabócák kara –rejtőzve szép: a dal szól,és nem a dalnok.

II. díj
Gáspár Ildikó, Budapest

II. díj 22/2
Füzesi István, Budapest

PipacsÚtszéli pipacs,
ismer minden lábnyomot- porba lóg feje.

Ki sírhatott afűszálakra csillogó
harmatcsöppeket?
III. díjJankowska Radoslawa

III. díj
Sánta Hajnalka, Pécs

Zápor, szárazság –Természetanyánk megint
Csak játszik velünk.

NyárutóHűlő kavicsok
közt nosztalgiázik egy
csupasz szilvamag

Gratulálunk a nyerteseknek!

Pécs és Udzsi testvérvárosi kapcsolata
Pécsett megrendezték Udzsi és Pécs között alakuló testvérvárosi kapcsolat ünnepi
estjét, amelyen jelen volt a két város polgármestere is. A zenészek előadták mindkét
ország himnuszát is. Többek között ikebana és teaceremónia bemutatót is tartottak,kórusok léptek fel, Bakos Tünde kotón játszott. A képen a japán delegáció tagjai:799. szám

2010. decemberŐSÖK TISZTELETE JAPÁNBAN
avagyPÉLDÁK HAGYOMÁNYAINK MEGŐRZÉSÉREA JAPÁN ARANY-LAKK-TECHNIKÁN KERESZTÜL
címmel Balogh Gabriella tartott vetített előadást
2010. október 22-én.
Az előadás keretében vetítésre került néhány eredeti japán és a művész
által készített lakkozott teaportartó dobozka is. Az érdeklődők kézbe vehettek egy
japán hordozható teakészítő készletet is, valamint japán teakülönlegességeket
kóstolhattak meg.

Téli programok
Budapesti programjaink
Minden hónap harmadik szerdáján 17 órakor kezdődnek a szokott helyen, az'ECE' irodaházban (V. Bajcsy Zs. út 12.) a NET Travel irodában (2. emelet).
December 15-én szerdán 17 órától két előadással is várjuk szeretettel azérdeklődőket: "Harc az öregedés ellen" címmel Némethy Róbert és Kiss Ildikó tartelőadást. Mivel öregedő társadalomban élünk sok embert érdekel, hogyan maradhat
tovább egészséges és fiatal, hogyan lehet az öregedést megállítani. A NuSkin
Enterprises 26 éves múlttal rendelkező, vezető öregedésgátló vállalat. Jelmondata:
Mutass különbséget! Több mint 130 kutatóorvossal és neves kutatóintézetekkel,
egyetemekkel együttműködve kifejlesztették az ageLOC technológiát, amely azöregedés tüneteinek kezelésén túlmutatva, annak kiváltó forrását veszi célba, sejt
szinten regenerál és visszaállítja a bőr szerkezetét a legoptimálisabbra. A belső
öregedési folyamatok lassításával az ageLOC segít, hogy fiatalabbnak érezzük
magunkat és fiatalosan éljük életünket. Az ageLOC az év kozmetikai terméke lett2010-ben. Döbbenetes változást ér el a bőrön. Egy 10-15 perces arckezelés,látványosan 5 évet fiatalít az arcon. Az ageLOC segít-e a ráncok ésöregedési foltok, valamint a narancsbőr eltüntetésében, helyrehozza a különböző
bőrproblémákat. A vállalat egyik vezetőjétől Némethy Róberttől hallhat előadást az
ageLOC technológia, sejtfiatalító eljárás tudományos hátteréről, megmutatjuk akülönbséget, bemutatjuk az arckezelést, amelyet ingyen kipróbálhat. Megtekintheti atermékeket, és KARÁCSONYI AKCIÓ keretében a helyszínen vásárolhat!
Nepusz Tamás szeiki mester látványos tevékenységét már egyszer megcsodáltuk,
közkívánatra jön el újból hozzánk. Azóta sikeres seiki tanfolyamokat is tartott, melyen
tagjaink is részt vettek.
Január 19. Csalló Edina: Aki magyar műveket fordított japánra a 20.
század elején. Az írott japán irodalmi nyelv változásai Mori Ógaiműveinek tükrében
Február 16. Vonderviszt Anna tart gyakorlati bemutatóval kísért előadásta japán csomagolásról
Március 16. Nagykáldi Szabolcs: A japán kard készítése.

899. szám

2010. december

Ikebana
December 11-én 13 és 15 óra között a Fűvészkertben (Bp. VIII. Illés u. 25.)
Sinonome Kouke ikebana Tanárnő tanítványaival közösen félévzáró ikebana
kiállítást rendez.
Belépődíj nincs, csak a fűvészkerti belépőjegyet kell megvenni.
Az ikebana tanfolyam januárban folytatódik.

Helyi csoportjaink életéből
Szombathely: Japán Nap
2010. november 20-án került megrendezésre az MJBT-Szombathely szervezésében
a 2. Japán Nap Szombathelyen az AGORA-Savaria filmszínházban. Az AGORA és
ATARU együttműködésének köszönhetően idén is rengeteg program várta azérdeklődőket. A rendezvényt Ito Tecuo Japán Nagykövet valamint Dr. Puskás
Tivadar Szombathely polgármestere nyitotta meg, mindkettejük részvétele nagy
megtiszteltetés volt kis egyesületünknek. A TDK-EPC és az Önkormányzati kulturális
alap támogatásával létrejött rendezvényt ismét több százan látogatták.

Míg a gyermekek kézműves foglalkozásainkon origamit, képeslapot, babát
készíthettek, illetve animét nézhettek, a felnőtteket előadások, kiállítások, bemutatók
várták. Toni Piccini Haiga kiállítását a rendezvény alkalmából Szombathelyen is
bemutattuk. A programokat az Ataru magával ragadó koncertje zárta.

9

99. szám

2010. december

Ezúton szeretnénk még egyszer is megköszönni Vihar Juditnak, a J-CAT-nek, azelőadóknak és az önkénteseknek a részvételt, hogy lehetővé tették a rendezvényt.
Az MJBT-Szombathely és az Ataru következő rendezvényét a Savaria Egyetemi
Központban 2011. február 26-ára tervez
Schmitt Csillaaz MJBT Szombathelyi Csoportjának vezetője

Életfa Napok a keszthelyi Életfa Iskolában
A keszthelyi Életfa Általános és Alapfokú Művészetoktatási Iskolában hetedik
alkalommal rendezték meg az Életfa Napokat november 24-26-án. Ezúttal is amagyar-japán barátság jegyében. Az Magyar-Japán Baráti Társaság keszthelyi
szervezetének bázisa az iskola nevelőtestülete.
Az iskolát alapító japán adományozók közül négyen is ide utaztak Japánból, hogy
részt vegyenek, ill. együttműködjenek a programok megvalósításában.
A megnyitó az iskola zongoraművész tanárának, Krishtop Pávelnek a Chopinkoncertjével kezdődött.
A második napon kifejezetten a japán kultúra bemutatására helyezték a hangsúlyt.
Már délelőtt Saito Takako kalligráfiára tanította az érdeklődő gyerekeket ésfelnőtteket. Délután magyar és japán énekes játékokat mutattak be az iskolagyerekei, majd Dr Vihar Judit professzor asszony, a MJBT elnöke megnyitotta és
bemutatta Toni Piccini haiga kiállítását. Ez után az iskola diákjaival foglalkozott. A
jelentkező gyerekek (másodiktól nyolcadikosok vegyesen) haigákat készítettek. A
haiku szabályainak elsajátítása után szép őszi gondolatokat írtak, majd képeket iskészítettek hozzá. Nagyon érdekes volt, hogy a gyerekek milyen hamar, természetes
módon ráhangolódtak erre a keleti gondolkodásra. Igaz, Dr. Vihar Judit úgy motiválta
őket, hogy végig nagy érdeklődéssel, kreatívan vettek részt ebben a10

99. szám

2010. december

tevékenységben. Shota Goto a kendama és koma tradicionális játékok használatát
mutatta be, a gyerekek nagy örömére. Okazaki Kimiko teaceremónia mester
Tadokoro Masae segítségével a japán teaceremóniát mutatta be eredeti módon.
Segítségére volt Kocsis Tímea, aki magyar nyelven ismertette a szabályokat.

A nap befejezéseként a gyönyörű hangú koto hangszer bemutatására került sor
Karube Hatsuko kotoművész előadásában. Igazi színfolt volt ez a hangverseny. Az
iskola művész tanárai is felléptek (Varga Endre, Babos Lajos, Bicsérdi Eszter,
Kovács Ágnes, Petik Ákos) magyar zenével, ill. Varga Endre fuvolán kísérte a japánművészt.

1199. szám

2010. december

A harmadik napon a Bakony Kendo és Iaido Club a keleti harcművészetet, a kendot
mutatta be, amelynek a filozófiájáról is beszélt Balogh Tibor, a klub vetetője. A
gyerekek rengeteget kérdeztek tőle, és maguk is kipróbálhatták az eszközöket.
Az utolsó napon Molnár V. József gyermekrajzokról szóló pszichológiai jellegű
előadását hallhatták a résztvevők.
Mr. Yuji Amamiya, a japán nagykövet tanácsosa, és a követség kulturális
osztályának vezetője, Mr. Yasuda Kunihiko első titkár is meglátogatta az Életfa
Napokat.
A helyi vezetőktől is nagy figyelmet kaptak. Manninger Jenő országgyűlési képviselő,a megyei közgyűlés elnöke a védnökséget vállalta, Ruzsics Ferenc polgármester
pedig meleg szavakkal köszöntötte a rendezvényt.
M. Komáromi Gyöngyi

Székesfehérvár
„Japánban jártam….”
A Magyar–Japán Baráti Társaság székesfehérvári Klubja és a Városi Könyvtár
közös szervezésében került sor a novemberi, „Japánban jártam….” címűelőadásra. Vendégünk volt: Jagasicsné Gábor Ildikó környezetmérnök, környezetminőség - gépészmérnök, államigazgatási szakvizsga birtokosa, (és bizony
sorolhatnám még a polgári életben elért sikereit). Gyöngyfűző és agyagvirág készítőMester. Meg is kérdeztem bájos vendégünket, hogy fér bele ennyi minden egy ilyen
törékeny Hölgybe? Mi hajt Téged, mi ad erőt Néked? Energizer?? Ildikó szerényen
mosolygott.

12

99. szám

2010. december

Japánba férje munkája révén került, másfél évig éltek egy fehérvárnyi városban, míg
férje dolgozik, Ildikó gyöngyöt-fűzni tanítja a magyar motívumkincsért rajongó,
különböző korú japán nőket. Ildikó szívesen mesélt japáni életéről, majd beszállt abeszélgetésbe férje is, aki férfi szemmel szerzett élményeiről, munkahelyi
tapasztalatiról, Ildikó pedig első benyomásairól, némi félelmeiről, a lakásukról, aszomszédokról, gyöngyfűzési oktató-munkájáról, csodálatos kirándulásaikról, japánételek elkészítéséről, fogyasztási módjáról, e téren szerzett élményeiről,a kimonókról
mesélt. Mondandójukat jól szerkesztet diaképekkel tették még érzékelhetőbbé.
Meglepően sokan voltak kíváncsiak Ildikóra, különösen az volt igazán szimpatikus e
két értékes fiatalember bemutatkozásában, hogy mindenféle sallangtól mentes, ahétköznapi embereket érdeklő információkat nyújtott a japáni emberek
mindennapjairól, egy japánba került magyar házaspár életéről egy jellegzetesen más
kultúrában, akiket minden érdekelt, ami körülöttük zajlott, ami velük történt. Arra akérdésemre, hogy szívesen visszamennének-e Japánba, netán hosszabb időre is,válaszuk: ”ha tehetnénk, már csomagolnánk is”.
A hallgatóság nagy tapssal, elismeréssel jutalmazta a két ifjú előadását. Kellemes est
volt!
Remélem, még találkozunk Ildikóval és férjével a Klubunk vendég-előadóiként.
Schwerlychowszky László az MJBT Székesfehérvári Csoportjának vezetője

Kecskemét
A következő levelet kaptuk a Kecskemét-Aomori Baráti kör vezetőitől:A Kecskemét-Aomori Baráti Kör vezetősége 12 év után leköszönt posztjáról ésa civil szervezet új elnökséget választott.
Az elmúlt 12 esztendőben körünk szervezésében, segítő együttműködésével
vagy részvételével számos program került megrendezésre (természetesen arendszeres köri ülések, évi rendes közgyűlések és évadzáró összejövetelek mellett).
Ezek közül a legjelentősebb témakörök – csak címszavakban említve – az alábbiak
voltak:- előadások a japán kultúráról, nyelvről, történelemről, irodalomról, anime-ről,illetve fényképekkel, filmfelvételekkel illusztrált útibeszámolók Japánról;- Japán teaművészeti és Ikebana bemutatók;- Japán Téka működtetése állandó kiállítással;- Kölcsönös látogatás és bemutatkozás a nagykőrösi Sanshin Hungary Kft.
vezetői és a kör tagjai részéről;- Sárkányeresztő Találkozók Húsvétkor;- Író-olvasó találkozók;- Japán harcművészeti Nanbudo rendezvények;- Művészeti együttműködés tanulmányút keretén belül, valamint japán témájú,
illetve Aomoriban készült fotók kiállításán keresztül;- Hivatalos delegációk kölcsönös látogatása a partnervárosban;- Az Európa Jövője egyesület által szervezett Csipero nemzetközi gyermek és
ifjúsági Találkozó keretében kölcsönös cserelátogatások;- Kiállítások megrendezésében, illetve megnyitásában együttműködés;- Japán Napok megrendezése;1399. szám-

2010. december

Japán művészeti csoportok fellépéseinek megszervezésében együttműködés;Gyermek alkotások cseréje, kiállítása, pályázata;Előadások a japán-magyar gazdasági kapcsolatokról;
Japán nyelvoktatás;Őcsászári fenségeik Akisino japán herceg és hercegné látogatása
Kecskeméten;Japán – aktuálisan regnáló – rendkívüli és meghatalmazott nagyköveteinek
további hivatalos látogatásai Kecskeméten, illetve viszontlátogatások anagykövetségi rezidencián.

Ezúton szeretnénk hálás köszönetünket kifejezni Önnek és Kedves
Munkatársainak az elmúlt esztendők során nyújtott szíves együttműködéséért.
Őszintén reméljük, hogy Aomori és Kecskemét városa között a baráti kapcsolat
tovább mélyül és színesedik majd a jövőben, továbbá Kecskeméten számos japántémájú program és rendezvény nyújt majd lehetőséget a látogatóknak arra, hogy
megismerhessék a japán kultúrát és Aomori városát. Mivel mindketten aktív tagjai
maradunk a körnek, mi több, Király József a „tiszteletbeli elnök” címet kapta a kör
tagjaitól és az új vezetőségtől, örömmel ajánljuk fel segítő együttműködésünket
városunk japán kapcsolatainak előmozdításához.
A kör új elnöke Kerényi József, aki a japán ügyek felelőseként Kecskemét
megyei jogú város polgármesteri hivatalának külügyi csoportjánál is dolgozott néhány
évvel ezelőtt és beszéli a japán nyelvet. Az új alelnök Mikulás Gábor, aki jó néhány
éve oszlopos tagja a körnek. Az új titkár Kerényiné Bakos Andrea. A megválasztott
vezetőség örömmel néz elébe az Önökkel kialakított jó együttműködés folytatásának.
Ennek első lépéseként hamarosan bemutatkozó levelet küldenek Önöknek jelezve akör új elérhetőségeit is.
Kecskemét, 2010. november 18.
Üdvözlettel:
Király József
leköszönő elnök

Irsa Katalinleköszönő alelnök

Drága Katika és Jóska! A Kecskemét-Aomori Klub alelnöke és elnöke!
Az elválás mindig nagyon fáj különösen olyan emberektől, akiket nagyon tisztelünk
és szeretünk. Megértem a döntéseteket, de rettenetesen fogtok hiányozni! Amit ellehetett érni ezen a munkaterületen, azt szívvel és szakmai tudással mind elértétek!
Még a trónörököst ismeghívtátok! Csodálatos tevékenység volt ez a 12 év! Nehéz dolga lesz az utánatokjövőknek!
Nagyon-nagyon köszönök Nektek mindent és tiszta szívből további, legalább ilyen
sikereket, jó egészséget és örömöt kívánok:Dr. Vihar Judit MJBT Elnök, Bassa Zoltán MJBT főtitkár

14

99. szám

2010. december

MJBT Szentendrei Csoport: alakulóban
2010. november 25-én a szentendrei Vadászkert étteremben összejöttünk néhányan,
hogy megalakítsuk a Magyar-Japán Baráti Társaság Szentendrei csoportját. Nemtudott mindenki eljönni, akire számítottunk, de sok ötlet elhangzott, hogy milyen
programokat szervezhetnénk.
A tervek szerint januárban – már kicsit többen - ismét összejövünk egy
megbeszélésre, a további programok illetve vezetőnk és szervezőnk
megválasztására. Ugyanekkor „Japán nőnek lenni Magyarországon” címmel
szentendrei japán hölgyeket kérünk meg, hogy meséljék el tapasztalataikat.
Számítunk a Szentendre környékén található települések lakóinak érdeklődésére is!
Bassa Zoltán
zoltanbassa@gmail.com

Haiku
HAIKU ÜNNEP
Az Alexandra könyváruházban
Esőcsepp kopogünneplő tömeg zsibong
haigák köröttünkÓriás csokor
szépíti a perceket
koto zene száll
Szende Györgyi
Budapest, 1910. október 5-énJanuár 28. péntek 14 óra Haiku klub az ELTE BTK-n (Bp. Múzeum krt. 4/D fszt.
13.)Előzetes érdeklődés előtte egy héttel Vihar Judit e-mail címén: jvihar@ludens.elte.hu

1599. szám

2010. december

A Magyar-Japán Baráti Társaság helyi csoportjainak elérhetőségei:Baja
vezető: Balogh Nikolett
06 20 2435321
nikitta-san@hotmail.com

Keszthely
vezető: Móroczné Komáromi Gyöngyi,
Életfa Iskola
Az iskola honlapja és emailcíme:www.jmik.hu
jmik@jmik.hu

Győrvezető: Horváth Ferenc
lakcíme: 9023 Győr, Ifjúság krt. 35.
munkahely: 96/516-675, Mb.: 70/7056262,
e-mail: horvferivk@freemail.hu,

Székesfehérvár
vezető: Schwerlichowszky László
H- 8000 Székesfehérvár
Tóvárosi ln. 50.III.10
l./fax: (36) 22/505-544
Mobil: 06/20-9316-117;20/278-7024
E-mail: schwerly@t-online.hu
www.magyarjapanklub.hu

Hódmezővásárhely
Vezető: Hegyi Attila
Tel.: 36-20/494-7657
e-mail: hegyi.attila@oriens.hu
posta: 6800, Hódmezővásárhely,Ötvenhat mártír 2/A
web:www.japanrolminden.hu/mjbthmvhely

Szentendre (szervezés alatt)Ideiglenes szervező: Bassa Zoltán
Tel: 06 20 2452905
zoltanbassa@gmail.com

Kecskemét-Aomori Baráti Kör
Vezető: Kerényi József
Tel.: 30 871 5934
E-mail: kerenyi.jozsef@t-online.hu

Szombathely
Vezető: Schmitt Csillatel: +36309579059
fax: +3694321384
9700 Szombathely, Thököly út 27.
www.mjbt-szombathely.mlap.hu

Köszönjük az e számunkban megjelent fotókat Bakos Tündének, Móroczné
Komáromi Gyöngyinek, Schmitt Csillának, Schwerlychowszky Lászlónak,Szende Györgyinek, Villányi Mariannak!
Kérjük azokat a Tagtársainkat, akik a továbbiakban nem postán, hanem
elektronikus úton kérik Hírlevelünket (pdf formátum, Acrobat Reader
programmal megnyitható), hogy jelezzék ezt a zoltanbassa@gmail.com címen
nevükkel és email-címükkel. Elektronikus formában szebbek (színesek) a
fényképek! Aki fel szeretne iratkozni naprakész e-mail levelezőlistánkra, az
mjbt-subscribe@yahoogroups.com címre írjon levelet!
A Hírlevél következő (100. !) száma március első felében jelenik meg. Írásaikat,
hozzászólásaikat február 22-ig várjuk, amelyeket elküldhetnek Bassa Zoltánnak
(zoltanbassa@gmail.com vagy Vihar Juditnak postán (1071 Budapest VII. Damjanich
26/B vagy e-mailen: jvihar@ludens.elte.hu). Aki fel szeretne iratkozni naprakész email levelezőlistánkra, az mjbt-subscribe@yahoogroups.com címre írjon levelet!
Honlapunk: http://mjbt.mjgk.com
HÍRLEVÉL – megjelenik negyedévente. Alapította: Szentirmai József. Kiadja aMagyar–Japán Baráti Társaság (Nemzetek Háza, Budapest, VI. Bajza u. 54. I. em.)

16